โอกาสสุดท้าย! เคาท์ดาวน์ลงทะเบียน “ชิมช้อปใช้” ล็อตเก็บตก 2 แสนราย!!
โอกาสสุดท้าย! เคาท์ดาวน์รอลงทะเบียน “ชิมช้อปใช้” ล็อตเก็บตก 2 แสนราย!!
โอกาสสุดท้าย! เคาท์ดาวน์รอลงทะเบียน “ชิมช้อปใช้” ล็อตเก็บตก 2 แสนราย!!
4 ต.ค. 2562

ผู้สื่อข่าวรายงานว่า นายลวรณ แสงสนิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลังเปิดเผยว่า ในช่วงที่ผ่านมา ได้เปิดให้มีการสมัคร ชิมช้อปใช้ วันละ 1 ล้านราย ซึ่งมีการลงทะเบียนเต็มครบถ้วนทุกวัน สำหรับวันพรุ่งนี้ ชิมช้อปใช้จะเปิดให้ลงทะเบียนเพิ่ม 2 แสนราย ซึ่งรวมมาจากยอดที่ลงทะเบียนไม่ผ่านในแต่ละวัน
การตรวจสอบสิทธิ์ผู้ลงทะเบียน 9 วันแรกเสร็จสิ้นแล้ว โดยมีผู้ได้รับสิทธิ์ 7,142,914 ราย ซึ่งผู้ลงทะเบียน 8 วันแรกได้รับ SMS ยืนยันสิทธิ์แล้วจำนวน 6,344,295 ราย ทั้งนี้มีผู้เข้ายืนยันตัวตนในแอปพลิเคชัน “เป๋าตัง” แล้ว 4,970,444 ราย โดยยืนยันตัวตนสำเร็จ 4,031,751 ราย และมีผู้ที่ยังไม่ได้ติดตั้งแอปพลิเคชัน 1,373,451 ราย